**Įsakymas**

 **DĖL PREVENCINIŲ PRIEMONIŲ DĖL COVID-19 LIGOS (KORONAVIRUSO INFEKCIJOS) Pasvalio rajono savivaldybėje vykdymo**

2020 m. rugsėjo 3 d. Nr. DV-550

Pasvalys

 Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos civilinės saugos įstatymo 14 straipsnio 16 punktu,Lietuvos Respublikos Vyriausybės 2020 m. vasario 26 d. nutarimu Nr. 152 ,,Dėl valstybės lygio ekstremaliosios situacijos paskelbimo“ (su visais aktualiais pakeitimais), Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. rugpjūčio 28 d. sprendimu Nr. V‑1938 „Dėl didelės ir mažos rizikos savivaldybių nustatymo“ (su visais aktualiais pakeitimais), siekdamas  valdyti ekstremaliąją situaciją ir užkirsti kelią tolimesniam COVID-19 ligos (koronaviruso infekcijos) plitimui ir atsižvelgdamas į Pasvalio rajono savivaldybės Ekstremaliųjų situacijos komisijos 2020 m. rugsėjo 1 d. posėdžio protokolą Nr. ESK-6:

1. Skiriu Nacionalinio visuomenės sveikatos centro prie Sveikatos apsaugos ministerijos Panevėžio departamento Pasvalio skyriaus vedėją Aivą Ajauskaitę Pasvalio rajono savivaldybės ekstremaliosios situacijos operacijų vadove.

2. Nurodau Pasvalio rajono savivaldybės asmens sveikatos priežiūros įstaigoms organizuoti mėginių dėl COVID-19 ligos (koronaviruso infekcijos) nustatymo paėmimą Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. gegužės 29 d, sprendimo Nr. V-1336 „Dėl tikslinių ir profilaktinių tyrimų dėl COVID-19 ligos (koronaviruso infekcijos) organizavimo“ (su visais aktualiais pakeitimais) 3.2, 4.1.4 ir 4.2 punktuose nustatyta tvarka.

3. Tvirtinu Informacijos apie kultūros, pramogų bei kitų renginių ir susibūrimų organizavimą Pasvalio rajono savivaldybės teritorijoje pateikimo formą (pridedama).

4. Įpareigoju kultūros, pramogų bei kitus renginius ir susibūrimus Pasvalio rajono savivaldybės teritorijoje organizuojančius asmenis (išskyrus Pasvalio rajono savivaldybės švietimo įstaigas), ne vėliau kaip iki organizuojamo kultūros, pramogų bei kito renginio ar susibūrimo likus 3 darbo dienoms, el. p. oc@pasvalys.lt pateikti informaciją pagal įsakymo 3 punktu patvirtintą formą arba užpildyti anketą Pasvalio rajono savivaldybės interneto svetainėje adresu: <http://www.pasvalys.lt/forma>.

5. Pavedu Pasvalio rajono savivaldybės administracijos direktoriaus pavaduotojui Pauliui Petkevičiui įsakymo vykdymo kontrolę.

Įsakymas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Administracijos direktorius Povilas Balčiūnas

PATVIRTINTA

Pasvalio rajono savivaldybės administracijos

direktoriaus 2020 m. rugsėjo 3 d. įsakymu Nr. DV-550

**INFORMACIJOS APIE KULTŪROS, PRAMOGŲ BEI KITŲ RENGINIŲ IR SUSIBŪRIMŲ ORGANIZAVIMĄ PASVALIO RAJONO SAVIVALDYBĖS TERITORIJOJE PATEIKIMO FORMA**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Renginio, susibūrimo datair laikas | Renginio, susibūrimo pavadinimas | Renginio, susibūrimovieta (adresas) | Renginys, susibūrimas vyksta patalpose/ atviroje teritorijoje | Patalpų, kuriose vyksta renginys, susibūrimas, plotas | Planuojamas dalyvių skaičius ir dalyvių registracijos forma | Renginio organizatorius(vardas, pavardė, kontaktai) | Pastabos | Informaciją pateikė(vardas, pavardė, kontaktai, data) |
|  |  |  |  |  |  |  |  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_